b'\n_START_ARTICLE_\nStuden\xc4\x8darstvo\n_START_PARAGRAPH_\nStuden\xc4\x8darstvo je bila doma\xc4\x8da obrt povezana z iskanjem vode, kopanjem vodnjakov in name\xc5\xa1\xc4\x8danjem vodnih \xc4\x8drpalk za \xc4\x8drpanje vode iz vodnjakov. Ta obrt je bila najdlje ohranjena v severozahodnem delu Slovenije._NEWLINE__NEWLINE_Studen\xc4\x8darji(iskalci vode) so bili med prebivalstvom zelo spo\xc5\xa1tovani in cenjeni, saj je bilo njihovo delo \xc5\xbeivljenjsko pomembno.\n_START_SECTION_\nDelo studen\xc4\x8darjev\n_START_PARAGRAPH_\nNjihovo delo je bilo sestavljeno iz ve\xc4\x8d delov.\n_START_SECTION_\nIskanje vode\n_START_PARAGRAPH_\nVodo so iskali z leskovimi ali vrbovimi \xc5\xa1ibami z dvema vrhovoma, ki sta bili stari 1 leto. Drugo ime za tako \xc5\xa1ibo je bil\xc2\xa0\xc2\xbbbajalica\xc2\xab. Tam kjer se je \xc5\xa1iba upognila je bil to znak, da se pod zemljo skriva voda. To mesto so ozna\xc4\x8dili z lesenim klinom.\n_START_SECTION_\nKopanje\n_START_PARAGRAPH_\nIzkopavati so za\xc4\x8deli na mestu ozna\xc4\x8denim s klinom. Delo je bilo postopno. Jamo so sproti oblagali z lesom, kamenjem in kasneje z betonom. Ko so pri\xc5\xa1li do vode so postavili pleten ko\xc5\xa1, ki je deloval tudi kot filter.\n_START_SECTION_\nNamestitev \xc4\x8drpalke\n_START_PARAGRAPH_\nKo so studenec do konca izkopali, so namestili \xc5\xa1e napravo za \xc4\x8drpanje. Uporabljali so samote\xc5\xbeni na\xc4\x8din pri katerih so vedro navezali na verigo. Kasneje so uporabljali tudi lesene in lito\xc5\xbeelezne \xc4\x8drpalke.'